open-index/open-wikipedia-markdown huggingface dataset:
טום גולה

**תומאס ג'וזף "טום" גולה** (באנגלית: **Thomas Joseph "Tom" Gola**; 13 בינואר 1933 - 26 בינואר 2014) היה כדורסלן ופוליטיקאי אמריקאי ששיחק בליגת ה-NBA בין השנים 1955–1966. גולה התאפיין כשחקן רבגוני ושלם המסוגל לשחק במספר עמדות, הודות לקומתו הגבוהה (1.98 מטרים), שליטתו הטובה בכדור ויכולות המסירה שלו. על אף ששיחק לרוב בעמדות הקלע והסמול פורוורד הצטיין בהורדת כדורים חוזרים, ולאורך הקריירה אסף כ-8 ריבאונדים בממוצע למשחק. בשנת 1976 הוצג כחבר בהיכל התהילה של הכדורסל.

## מכללות
גולה נולד בעיר פילדלפיה שבפנסילבניה, והחל ללמוד ב"תיכון לה סאל" המקומי בשנה בה סיים את לימודיו פול אריזין. בשנת 1951 פתח את קריירת המכללות שלו באוניברסיטת לה סאל, ובשנת 1954 הוביל אותה לזכייתה הראשונה באליפות ליגת המכללות. בסיום אותה עונה זכה בפרס השחקן המצטיין של הטורניר, וכן בתואר שחקן העונה בליגת המכללות. בעונה הבאה, שהייתה האחרונה שלו במכללה, הוביל את לה סאל לגמר אליפות המכללות, בו הפסידה לאוניברסיטת סן פרנסיסקו של ביל ראסל וקיי סי ג'ונס. לאורך תקופתו בלה סאל העמיד ממוצעים של 20.9 נקודות ו-19.0 ריבאונדים למשחק. גולה מחזיק בשיא הריבאונדים של טורניר ה-NCAA, עם 2,201 הריבאונדים בסך הכול.

## קריירה מקצועית
גולה נבחר על ידי פילדלפיה ווריורס כבחירה טריטוריאלית בדראפט ה-NBA לשנת 1955. בעונתו הראשונה בווריורס חבר לפול אריזין וניל ג'ונסטון, אשר הובילו את הקבוצה לאליפות ה-NBA. גולה קלע 10.8 נקודות למשחק באותה עונה, וזכה למקום ברוטציה הודות לתרומתו בהגנה, בריבאונד ובהובלת הכדור. ב-5 העונות הבאות המשיך לשמש כשחקן חמישייה, השתתף 3 פעמים במשחק האולסטאר ורשם לאורך התקופה ממוצעים של 14.2 נקודות, 10.3 ריבאונדים ו-4.8 אסיסטים למשחק. בשנת 1959 הצטרף לקבוצה הסנטר וילט צ'מברלין, אך למרות יכולתו המצוינת הודחה פילדלפיה מהפלייאוף פעם אחר פעם, לרוב מול בוסטון סלטיקס.

במהלך עונת  נשלח גולה בטרייד לניו יורק ניקס, בתמורה לפורוורדים וילי נאולס וקני סירס. בשתי עונותיו הראשונות בניו יורק נבחר פעמיים נוספות למשחק האולסטאר, אך בהמשך נחלשה תרומתו והוא פרש ממשחק בסיום עונת , בגיל 33. באף אחת מ-4 העונות של גולה בניקס לא העפילה הקבוצה לפלייאוף.

## לאחר קריירת המשחק
בשנת 1968 חזר גולה לאוניברסיטת לה סאל, כשמונה למאמן קבוצת הכדורסל. בשתי עונותיו בתפקיד הוביל את הקבוצה למאזן כולל של 37 ניצחונות ו-13 הפסדים. אולם הכדורסל של האוניברסיטה, שנחנך בשנת 1998, נקרא על שמו - "טום גולה ארנה".

בשנת 1968 נכנס גולה גם לחיים הפוליטיים, כשנבחר לבית המחוקקים של מדינת פנסילבניה, כנציג המפלגה הרפובליקנית. לאחר כשנה עזב את התפקיד והתמנה למנהל הכספים הראשי של העיר פילדלפיה. בשנת 1973, בסיום הקדנציה הראשונה שלו, סיים את תפקידו. ב-26 בינואר 2014 נפטר גולה, בגיל 81.

## קישורים חיצוניים

* 

## הערות שוליים

 קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני פילדלפיה ווריורס
קטגוריה:כדורסלני סן פרנסיסקו ווריורס
קטגוריה:כדורסלני ניו יורק ניקס
קטגוריה:כדורסלני אוניברסיטת לה סאל
קטגוריה:בחירות דראפט של פילדלפיה ווריורס
קטגוריה:פנסילבניה: כדורסלנים
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1933
קטגוריה:אמריקאים שנפטרו ב-2014
IRAS 17423-1755

**IRAS 17423-1755** (ידועה גם בשם **Henize 3-1475**) היא ערפילית פלנטרית הממוקמת בקבוצת הכוכבים קשת במרחק של 18,000 שנות אור מכדור הארץ.

עוצמת ההארה של הערפילית גדולה יותר מפי 12,000 מזו של השמש.

## קישורים חיצוניים

* 

 

קטגוריה:ערפיליות פלנטריות
קטגוריה:קבוצת הכוכבים קשת
HD 40409

HD 40409 הוא כוכב הממוקם בקבוצת הכוכבים דג זהב. הכוכב בעל בהירות נראית של 4.66 ובהירות מוחלטת של 2.47.

הכוכב נמצא במרחק של 86 שנות אור מכדור הארץ (26 פארסק) והוא בעל סיווג ספקטרלי של K2III.

מסתו של הכוכב היא 1.3 מסות שמש ורדיוסו גדול פי שבעה מרדיוס השמש.

## קישורים חיצוניים
* 

קטגוריה:קבוצת הכוכבים דג זהב
קטגוריה:ענקים מסוג K
BB בדג זהב

**BB בדג זהב** (**BB Doradus**) הוא כוכב משתנה כפול שנמצא בקבוצת הכוכבים דג זהב ומורכב מננס אדום וננס לבן.

בהירותו הנראית של הכוכב  משתנה בחדות בין דרגות 14.3 ל 19.3 והוא מוגדר כמשתנה דמוי נובה.

## קישורים חיצוניים
* 

קטגוריה:קבוצת הכוכבים דג זהב
קטגוריה:נובות
רוז'ה קזאלה

**רוז'ה קזאלה** (בצרפתית: **Roger Cazala**, 1906, בומון-סור-סארת , צרפת – 1944, פלוסנבירג, גרמניה) היה ביולוג, חבר בתנועת ההתנגדות הצרפתית וחסיד אומות העולם מצרפת שנרצח על ידי הנאצים.

## קורות חיים
קזאלה למד רפואה בסורבון והוכשר במכון פסטר. משנת 1933 היה רוקח ועובד מעבדה בשאטורו, מעבדה שהקים אביו. עם עליית המפלגה הנאצית לשלטון בגרמניה החל קזאלה לרחוש איבה לנאציזם ועם כיבוש צרפת במאי 1940 הצטרף לתנועת ההתנגדות הצרפתית. בשנת 1942 מת אביו וקזאלה קיבל לידיו את המעבדה וניהלה.

### פעילות להצלת יהודים במהלך מלחמת העולם השנייה
בתקופת הכיבוש הנאצי בצרפת היה קזאלה חבר בארגון מחתרת צרפתי שהשתייך לתנועת ההתנגדות הצרפתית ונתמך על ידי המפלגה הקומוניסטית של צרפת. הוא סייע ליהודים במחוז אנדר על ידי הסתרתם בבתיהם של תושבים מקומיים וכן על ידי העברת יהודים מאזור צרפת הכבוש על ידי הגרמנים לאזור משטר וישי. יהודים אלה קיבלו מאוחר יותר מסמכי זהות מזויפים שבחסותם ניצלו מגירוש. קזאלה שמר את מסמכי הזהות המקוריים של יהודים אלה, בתקווה שהיהודים יוכלו להיעזר במסמכים אלה ולשוב לזהויותיהם המקוריות לאחר השחרור. בין היתר הסתייע קזאלה בפייר-מארי ז'רלייה ובארגון ההצלה "ידידות נוצרית" (Amitié Chrétienne), בראשו עמד פייר שאייה. לימים הוכרו ז'רלייה ושאייה אף הם בתור חסידי אומות העולם.

בשנת 1943 נתן קזאלה מקלט בביתו למשך 20 יום ליהודי שנמצא ברשימה של יהודים שיועדו לגירוש. לאחר מכן העביר את היהודי, פריימן שמו, לביתם של קרובי משפחתו שלו-עצמו בכפר בוזאנסה (Buzançais)  במרכז צרפת. שם נותר פריימן במסתור עד פלישת בעלות הברית לנורמנדי ביוני 1944.

בסוף 1943 היה קזאלה אחד ממייסדי סניף של "החזית הלאומית"  - אחד מארגוני התנועת ההתנגדות הצרפתית - במחוזו, מחוז אנדר. ישיבת ייסוד הסניף התקיימה בביתו.

ב-30 במאי 1944 עצרו סוכני גסטפו את קזאלה, עם מספר פעילי מחתרת נוספים באזורו. קזאלה הועבר בין מספר מחנות ריכוז, בהם דכאו, ולבסוף נספה במחנה הריכוז פלוסנבירג ב-14 באוקטובר 1944.
ממוזער|שלט רחוב ברחוב על שם קזאלה בשאטורו
ממוזער|בית המרקחת שהשתייך למשפחתו של קזאלה בשאטורו. צולם ב-2016

## הנצחה והכרה
ב-1992 הכיר יד ושם ברוז'ה קזאלה בתור חסיד אומות העולם.

על שמו של קזאלה נקרא רחוב בשאטורו. בית המרקחת שהשתייך למשפחתו נמכר, אך שמו המקורי נשמר.

## קישורים חיצוניים

* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי הרזיסטאנס
קטגוריה:מעוטרי אות לגיון הכבוד
קטגוריה:חסידי אומות העולם שנרצחו
קטגוריה:צרפתים שנולדו ב-1906
קטגוריה:צרפתים שנפטרו ב-1944
AB בדג זהב

**AB בדג זהב** (AB Doradus) הוא מערכת בעלת ארבעה כוכבים מסוג PMS star  בקבוצת הכוכבים דג זהב.

הכוכב העיקרי במערכת מסתובב במהירות הגבוהה פי 50 מכוכב השמש ויוצר שדה מגנטי חזק. כתוצאה מכך על הכוכב קיימים יותר כתמי שמש מאשר על השמש ומתרחשות על פניו התפרצויות שמש שהופכות אותו לכוכב הבזק. הכוכב הכפול **AB בדג זהב B** מקיף את הכוכב המרכזי במסלול ממוצע של 135 יחידות אסטרונומיות.

כוכב שלישי אשר נקרא בשם **AB בדג זהב C** הוא ננס אדום המקיף את הכוכב המרכזי במערכת במסלול קצר שבו הוא נמצא במרחק של 2.3 יחידות אסטרונומיות ממנו. זמן הקפתו של AB בדג זהב C הוא 11.75 שנים. הכוכב השלישי במערכת הוא אחד הכוכבים בעלי המסה הקטנה ביותר שנמצא אי פעם עם מסה של 93 מסות צדק. הוא קרוב לגבול של 75 - 83 מסות צדק שמתחתיו הוא היה מסווג כננס חום.

## קישורים חיצוניים

* 

קטגוריה:קבוצת הכוכבים דג זהב
קטגוריה:מערכות מרובות כוכבים
קטגוריה:ננסים אדומים
קטגוריה:כוכבי הבזק
קטגוריה:כוכבי הסדרה הראשית מסוג K
דיק מקגווייר

**ריצ'רד ג'וזף "דיק" מקגווייר** (באנגלית: **Richard Joseph "Dick" McGuire**; 26 בינואר 1926 – 3 בפברואר 2010) היה כדורסלן ומאמן אמריקאי ששיחק בליגת ה-NBA בין השנים 1949–1960. בשנת 1993 הוצג כחבר בהיכל התהילה של הכדורסל כשחקן.

## קריירה מקצועית
מקגווייר נבחר על ידי ניו יורק ניקס בבחירה השביעית של דראפט ה-NBA לשנת 1949. ב-8 עונותיו הראשונות שיחק במדי הניקס, ועזר לקבוצה להעפיל 3 פעמים לגמר ה-NBA, בעונות -, לצד מקס זסלופסקי, וינס בורילה והארי גלאטין. לקראת עונת  הועבר בטרייד לדטרויט פיסטונס עבור בחירת דראפט, ושיחק בקבוצה במשך 3 עונות, בין היתר לצד ג'ורג' יארדלי, ג'ין שו, הארי גלאטין וביילי האוול.

מקגווייר התאפיין כמנהל משחק חכם ושקול, שניחן בראיית משחק מצוינת ויכולות מסירה גבוהות. ב-7 עונותיו הראשונות בניקס הוביל מקגווייר את הקבוצה באסיסטים, וב-10 מתוך 11 עונותיו ב-NBA דורג כאחד מעשרת מוסרי האסיסטים המובילים בליגה. במהלך הקריירה נבחר 7 פעמים להשתתף במשחק האולסטאר, ובעונת  נבחר לחמישייה השנייה של העונה. ממוצעיו לאורך הקריירה הם 8.0 נקודות, 4.2 ריבאונדים ו-5.7 אסיסטים למשחק.

במהלך עונתו השלישית והאחרונה כשחקן הפיסטונס, , מונה מקגווייר למחליפו של רד רוצ'ה כמאמן הקבוצה, והחזיק בתפקיד של מאמן-שחקן עד סיום העונה. הוא המשיך לאמן את הקבוצה עד סיום עונת , ובכל ארבע עונותיו כמאמן העפילה דטרויט לפלייאוף. באמצע עונת  החליף בניקס את המאמן הארי גלאטין, ואימן את הקבוצה בשנתיים הבאות, עד אמצע עונת  בה החליף אותו רד הולצמן. מאזן הניצחונות הכולל של מקגווייר כמאמן ראשי ב-NBA עומד על 197 ניצחונות ו-260 הפסדים.

בשנת 1992 הוציאו הניקס לגמלאות את גופייתו של מקגווייר, עם המספר 15. בשנת 1993 הוצג מקגווייר כחבר בהיכל התהילה של הכדורסל, שנה לאחר שהוצג אחיו הצעיר אל מקגווייר, ששיתף איתו פעולה בניקס בין השנים 1951–1953. בכך הפכו האחים מקגווייר לצמד האחים היחיד אי פעם שהוצג בהיכל התהילה.

ב-3 בפברואר 2010 מת מקגווייר כתוצאה מקרע באבי העורקים, בגיל 84.

## קישורים חיצוניים

* סטטיסטיקות האימון ב-NBA, באתר Basketball-reference.com
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני ניו יורק ניקס
קטגוריה:כדורסלני דטרויט פיסטונס
קטגוריה:מאמני ניו יורק ניקס
קטגוריה:מאמני דטרויט פיסטונס
קטגוריה:כדורסלני אוניברסיטת סנט ג'ון בניו יורק
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:בחירות דראפט של ניו יורק ניקס
קטגוריה:ניו יורק: כדורסלנים
קטגוריה:אמריקאים שנולדו ב-1926
קטגוריה:אמריקאים שנפטרו ב-2010
הספרייה הרפואית על שם ברמן

**הספרייה הרפואית ע"ש ברמן** היא ספרייה אקדמית, הנמצאת בקמפוס עין כרם של האוניברסיטה העברית והמרכז הרפואי הדסה עין כרם בירושלים. הספרייה משרתת את הקהילה האקדמית בקמפוס עין כרם, הכוללת חוקרים, מרצים וסטודנטים מתחומי מדעי הרפואה וכן את בתי החולים המסונפים:

## היסטוריה
הספרייה הרפואית נוסדה בשנת 1919 בסיועו של ד"ר יוליוס ירחע, רופא יהודי-אמריקני, יועץ בתחום רפואת הנשים ב בניו יורק. ירחע ליקט ספרות רפואית במטרה לייסד בסופו של דבר רשת ספריות רפואיות בארץ ישראל.
ירחע הוא אחיו של המהנדס ישעיהו ירחע, ממייסדי רעננה. בשנים הראשונות שימשה הספרייה כספרייה מרכזית, בעלת שלוחות ברחבי הארץ. הספרייה נקראה על שמו של יוליוס בשנת 1930.
בשנת 1966 היא צורפה לקמפוס הפקולטה לרפואה בעין כרם והפכה להיות "הספרייה הרפואית הלאומית".
בשנת 1975 עברה הספרייה למשכנה הנוכחי, שנבנה בתרומתם של מוריאל ופיליפ ברמן מאלנטאון שבפנסילבניה, ארצות הברית. משנת 2003 הספרייה הרפואית נמצאת תחת רשות הספריות של האוניברסיטה העברית.

## קישורים חיצוניים

* 

קטגוריה:האוניברסיטה העברית בירושלים: ספריות וארכיונים
קטגוריה:קמפוס האוניברסיטה העברית בעין כרם
קטגוריה:ספריות רפואיות
טינטין ואלף ארט

**טינטין ואלף ארט** (**Tintin et l'Alph-Art**) הוא הספר ה-24 בסדרת הקומיקס טינטין מאת הרז'ה. הרז'ה התחיל ליצור את טינטין ואלף ארט בשנת 1978, אולם הוא נשאר לא גמור בעת מותו בשנת 1983. 

לאחר מותו, הציע עמיתו של הרז'ה, בוב דה מור, להשלים את הספר, אולם אלמנתו של הרז'ה התנגדה לכך בטענה שבעלה לא חפץ בכך שישלימו את יצירותיו. בשנת 1986 אספה הוצאת הספרים Casterman את הדפים עליהם צייר הרז'ה את העלילה ופרסמה זאת כספר אחד. 

סופרים אחרים פרסמו גרסאות לא חוקיות של הספר, כשהם משלימים אותו. 

## עלילת הספר
טינטין וקפטן האדוק מקבלים שיחת טלפון מזמרת האופרה ביאנקה קסטאפיורה, המודיעה להם שהיא מגיעה לבקרם במרלינספייק. האדוק, המתעב את שירתה של קסטאפיורה, נמלט לבריסל, לגלריית אמנות המציגה את יצירותיו של ראמו נאש, אמן שייצר את "אלף-ארט", יצירה אמנותית המבוססת על האלפבית עשוי מפרספקס. ביאנקה מגיעה לגלריה ומשכנעת את האדוק לרכוש את "אלף-ארט". 

בעליה של הגלריה, הנרי, מעוניין לפגוש את טינטין אבל נהרג בתאונת דרכים בדרך לפגישה. טינטין חוקר זאת ומגיע למסקנה כי זה היה רצח. טינטין מגלה כי הרוצח, מנהיג רוחני, איתר את בעל הגלריה באמצעות מיקרו-משדר שהיה חבוי בתליון של עוזרו. 

נעשים שני ניסיונות לרצוח את טינטין, אולם הוא שורד את שניהם.    

כדי לקדם את חקירתו, טינטין מחליט לבקר את המנהיג. אולם כשהוא נוחת בארצו, הוא מקבל איום על חייו המזהירו לעזוב את האזור. כאשר קסטאפיורה שומעת שטינטין נסע, היא מכניסה אותו לוילה של המנהיג, ומבשרת לו כי המנהיג עצמו נמצא ברומא. כשהם מגיעים לוילה הם פוגשים מספר מכרים – זוג תעשיינים מושחתים והאמיר בן קליש אזעב, עוד זמרת ואת רמו נאש. קסטאפיורה מתעקשת כי טינטין והאדוק יישארו בוילה בלילה. 

במהלך הלילה, טינטין מחפש בוילה, ומגלה חדר מלא בזיופים של ציורים אמנותיים. במהלך הלילה הוא מתגלה על ידי המנהיג המספר לו כי הוא זייפן, ומשתמש ביצירה "אלף-ארט" כזיוף המרכזי שלו. הוא מודיע כי בכוונתו להרוג את טינטין על ידי נוזל המוסתר בתוך יצירת אמנות מזויפת.

## קישורים חיצוניים
*

קטגוריה:ספרי קומיקס
קטגוריה:ספרי 1986
קטגוריה:טינטין
משחק סגור

משחק סגור או פתיחת חייל המלכה הכפול היא פתיחת אב בשחמט שמאופיינת ברצף המהלכים הבאים:
# ד4 ד5

למהלך **1. ד4** יש את אותן יתרונות בפיתוח הכלים ובשליטה על המרכז כמו **1. ה4** אבל בניגוד לפתיחות המתחילות ברגלי המלך (**1. ה4**) שבהן הרגלי איננו מוגן לאחר המהלך הראשון, בפתיחות המתחילות ברגלי המלכה (**1. ד4**) - הרגלי מוגן על ידי המלכה הלבנה.

להבדל קטן זה יש השפעה עצומה על הפתיחה:
* גמביט המלך משוחק רק לעיתים רחוקות ברמת רב-אמן בעוד גמביט המלכה משוחק לעיתים תכופות בכל הרמות.
* במשחק סגור, המעברים בין הווריאציות חשובים יותר ונפוצים יותר מאשר במשחק פתוח.

## דוגמאות למשחק סגור
* 1. ד4 ד5 - פתיחת חייל המלכה הכפול.
* 1. ד4 ד5 2. פ-ג3 פ-ו6 3.ר-ז5 - התקפת ריכטר-ורסוב או פתיחת ורסוב.
* 1. ד4 ד5 2. ג4 - גמביט המלכה.
* 1. ד4 ד5 2. ג4 ד:ג4 - גמביט המלכה הנרצה.
* 1. ד4 ד5 2. ג4 ג5 - הגנה אוסטרית.
* 1. ד4 ד5 2. ג4 ג6 - הגנה סלאבית.
* 1. ד4 ד5 2. ג4 פ-ג6 - הגנת צ'יגורין.
* 1. ד4 ד5 2. ג4 ה5 - גמביט נגד של אלבין
* 1. ד4 ד5 2. ג4 ה6 - גמביט המלכה הנדחה.
* 1. ד4 ד5 2. ג4 ר-ו5 - הגנה בלטית.
* 1. ד4 ד5 2. ג4 פ-ו6 - הגנת מרשל.
* 1. ד4 ד5 2. ה3 - התקפת סטונוול.
* 1. ד4 ד5 2. ה4 - גמביט בלאקמאר-דיימר.
* 1. ד4 ד5 2. פ-ו3 פ-ו6 3. ה3 - שיטת קול.
* 1. ד4 ד5 2. ר-ו4 - שיטת לונדון.
* 1. ד4 ד5 2. פ-ו3 ו5.
* 1. ד4 ד5 2. ר-ז5 - התקפת הודג'סון

## ראו גם
* תורת הפתיחות בשחמט
* אנציקלופדיית פתיחות שחמט

## לקריאה נוספת
* ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008

קטגוריה:פתיחות שחמט
כדורסל באולימפיאדת סידני (2000)

**[[אולימפיאדת סידני (2000)|אולימפיאדת 2000]]** נערכה בסידני, אוסטרליה. תחרויות הכדורסל נערכו בין ה-16 בספטמבר ל-1 באוקטובר. זו הייתה תחרות כדורסל הארבע עשרה במשחקים האולימפיים. בתחרות השתתפו 12 נבחרות גברים ו-12 נבחרות נשים. המשחקים נערכו בסידני סופרדום וב-the Dome.

## תחרות הגברים
 

### שלב הבתים
#### בית א'

#### בית ב'

### משחקי דירוג

### פלייאוף אליפות

### משחק האליפות

### הדירוג הסופי

## תחרות הנשים
 

### שלב הבתים
#### בית א'

#### בית ב'

### משחקי דירוג

### פלייאוף אליפות

### משחק האליפות

### הדירוג הסופי

## קישורים חיצוניים

* תיאור התחרות
* תיאור התחרות באתר אולימפי
* נתונים מאתר פיב"א - הגברים
* נתונים מאתר פיב"א - הנשים

*
2000
קטגוריה:ענפי ספורט באולימפיאדת סידני (2000)
אולימפיאדה
קטגוריה:תחרויות כדורסל באוסטרליה
הרפליים

**הרפליים** (שם מדעי: Herpelidae) היא משפחה של דו-חיים מסדרת חסרי רגליים. משפחה זו היא קרובתם הרחוקה של משפחת תולענים הודיים ושתי המשפחות התגלו רק במחקרים מאוחרים.

ההרפליים חיים רק באפריקה באזורים לחים ורקבוביים, בעיקר ביערות קונגו, אך גם במזרח אפריקה באזורים פתוחים יותר. במשפחה שני סוגים.

כמו שאר המשפחות הם בעלי דמיון לתולעים בעלי לסתות גדולות, עיניים קטנות ועור לח בצבעים כחול-לבן. הם עוברים את שלב הראשן והופכים לבוגרים מיד לאחר הבקיעה. הם טורפים חרקים וחסרי חוליות נוספים.

## מיון
*משפחת **הרפליים** (Herpelidae)
**סוג *Boulengerula* 
***מין *Boulengerula boulengeri*
***מין *Boulengerula changamwensis*
***מין *Boulengerula denhardti*
***מין *Boulengerula fischeri*
***מין *Boulengerula niedeni*
***מין *Boulengerula taitana*
***מין *Boulengerula uluguruensis*
**סוג תולען קונגו (*Herpele*)
***מין *Herpele multiplicata*
***מין *Herpele squalostoma*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1984
קטגוריה:טקסונים שתוארו בידי ריימונד לאורנט
קטגוריה:חסרי רגליים
כיכר אונסק"ו

**כיכר אונסק"ו לסובלנות ולשלום** (מכונה בקיצור **כיכר אונסק"ו**)  היא מעגל תנועה במושבה הגרמנית בחיפה. הכיכר ממוקמת בתחתית הגנים הבהאיים, בצומת הרחובות בן-גוריון ורחוב הגפן, המוביל אל השכונות הערביות בעיר התחתית של חיפה. בצידה הדרומי נמצאת רחבת הכניסה הראשית אל הגנים הבהאיים ובצידה הצפוני נמצאת טיילת המושבה הגרמנית.

הכיכר קרויה על שם אונסק"ו - ארגון החינוך והתרבות של האו"ם. הכיכר נחנכה ב-9 בדצמבר 2012, לרגל הכרזתו של ארגון אונסק"ו על הגנים הבהאיים בחיפה בתור אתר מורשת עולמית ולכבוד פסטיבל החג של החגים שהתקיים באותו התאריך. בטקס חנוכת הכיכר השתתפו ראש עיריית חיפה יונה יהב ומזכ"ל הקהילה הבהאית העולמית אלברט לינקולן. במהלך טקס הפתיחה הופרחו אלפי יונים לבנות ברחבי האזור. כשנה לפני חנוכת הכיכר נערך גם טקס הענקת השם לכיכר במעמד מזכ"ל אונסק"ו הגב' אירינה בוקובה.

## גלריה

קובץ:The Holiday of Holidays festival 2021 (cropped).jpg|כיכר אונסק"ו על רקע הגנים הבהאיים בחג של החגים
קובץ:Haïfa - Israel - 07-2012 (7528026586) (cropped).jpg|מבט מדרומה של הכיכר אל עבר המושבה הגרמנית של חיפה
קובץ:UNESCO Square, Haifa, 8 September 2025 01.jpg|סרט מודעות צהוב בכיכר בקריאה להשבת החטופים הישראלים שנחטפו על ידי מחבלים פלסטינים לעזה בטבח שבעה באוקטובר, ספטמבר 2025


## קישורים חיצוניים

* נחנכה כיכר אונסקו לסובלנות ושלום באתר "חיפו"

קטגוריה:העיר התחתית
אונסק"ו
קטגוריה:הבהאים בישראל
בהאי העולמי, המרכז ה-
קטגוריה:המושבה הגרמנית (חיפה)
קטגוריה:אונסק"ו
קטגוריה:הגנים הבהאיים
פביאן טרווינג

**פביאן טרווינג** (**Fabienne Terwinghe**; נולדה ב-1968) היא דוגמנית בלגית.

## ביוגרפיה
טרווינג גילתה עניין בדוגמנות עוד בנעוריה וסיפרה את שיערה לקצר על מנת להקנות לעצמה מראה ייחודי.

היא צעדה במסלולי תצוגות אופנה של מעצבים רבים, ובהם ראלף לורן ומקס מארה, והופיעה בפרסומים של ארמני וכריסטיאן דיור.

היא שימשה כדוגמנית הבית של חברת הקוסמטיקה רבלון ואחד הצילומים הידועים שלה היה בפרסום של רבלון לצד מיכאלה ברקו ושתי דוגמניות נוספות.

היא דגמנה לחברות הלנה רובינשטיין וויקטוריה סיקרט והופיעה בגרסאות האמריקאיות והאיטלקיות של מגזין אל, במהדורה האיטלקית של מגזין מארי קלייר ובמהדורה הספרדית של מגזין ווג.

ב-1989 היא הופיעה בווידאו קליפ של להקת ניו אורדר לשיר Round & Round. ב-1994 היא הופיעה בעירום במהלך פרסום נגד תעשיית הפרוות של ארגון אנשים למען יחס מוסרי לבעלי חיים. היא הצהירה שבמהלך הקריירה שלה סירבה לדגמן בגדים עם פרווה.

## קישורים חיצוניים

קטגוריה:דוגמניות בלגיות
קטגוריה:ילידות 1968
קטגוריה:בלגים שנולדו ב-1968
תולענים הודיים

**תולענים הודיים** (שם מדעי: Chikilidae) היא משפחה מסדרת חסרי הרגליים בתוכה מצוי רק סוג אחד, תולען הודי (*Chikila*). בעבר משפחה זו נכללה במשפחת התולעניים.

בני המשפחה הם יצורים קטנים ומוארכים דמויי תולעת באורך עד 10 ס"מ. הם בעלי ראש עבה העוזר להם לחפור, עיניים קטנות ועור לח. הם בוקעים מהביצים ללא שלב הראשן והופכים מיד לבוגרים וההורים נשארים לשמור על הביצים המתפתחות וכנראה לא אוכלים כלל עד הבקיעה. הם ניזונים בעיקר מחסרי חוליות קטנים.

בני משפחה זו הם חלק מהמינים שנחקרו באזורים טרופיים ברחבי העולם במזרח ומערב אפריקה, אמריקה המרכזית וחלק מאמריקה הדרומית וכן באיי סיישל, הודו, סרי לנקה ודרום-מזרח אסיה וחלקם התגלו כשייכים למשפחות עצמאיות.

## מיון
*משפחת **תולענים הודיים** (Chikilidae)
**סוג **תולען הודי** (*Chikila*)
***מין *Chikila alcocki*	
***מין *Chikila darlong *	
***מין *Chikila fulleri *	
***מין *Chikila gaiduwani*
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חסרי רגליים
תולעני זנב אסייתיים

**תולעני זנב אסייתיים** (שם מדעי: Ichthyophiidae) היא משפחה מסדרת חסרי רגליים. במשפחה זו שלושה סוגים. התולענים חיים בטבע בדרום אסיה מהודו לדרום-מזרח אסיה ועד דרום סין. 

מינים אלה בעלי תכונות ייחודיות, למשל הם בעלי פה השקוע מתחת לגולגולת ויש להם מספר שרירים המשמשים לסגירה של הלסתות. הם בעלי ראש קצר וזנב בעל חוליות גדולות וכן מרובי קשקשים. 

התולענים מטילים את ביציהם באדמה לחה וכשהם בוקעים הם חיים בשלוליות כראשנים לפני שהם הופכים לבוגרים. לעיתים הנקבות גם שומרות על הביצים.

משפחה זו היא קרובתם של המשפחה תולעני זנב ניאוטרופיים (Rhinatrematidae). לעיתים בני הסוג *Uraeotyphlus*, מצויים במשפחה עצמאית (Uraeotyphlidae).

## מיון
*משפחת **תולעני זנב אסייתיים** (Ichthyophiidae)
**סוג *Caudacaecilia* - בו 5 מינים
**סוג אִיכְתִּיּוֹפִיס (*Ichthyophis*) - בו 39 מינים
**סוג *Uraeotyphlus* - בו 8 מינים

## גלריה

קובץ:Bombay caecilian head.jpg
קובץ:Uraeotyphlus narayani habitus.JPG


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1968
קטגוריה:טקסונים שתוארו בידי אדוארד הריסון טיילור
קטגוריה:חסרי רגליים
אגן הקונגו

ממוזער|300px|מפה של אגן הקונגו
[ממוזער|300px|אפיק של [נהר הקונגו ביערות ברפובליקה הדמוקרטית של קונגו.]]
[ממוזער|250px|[פיל יער אפריקני|פילים בקרחת יער בקונגו.]]
**אגן הקונגו** שבמערב אפריקה, הוא השני בגודלו מיערות הגשם בעולם, לאחר אמזוניה, ושטחו 3.7 מיליון קמ"ר רבועים. הוא מצוי במרכז ומערב אפריקה, לאורך קו המשווה האפריקני. היער מצוי בסמוך לנהר הקונגו הארוך החוצה אותו באפיקיו.

האגן מתחיל מאזור השבר הסורי אפריקני ומדרים עד לאנגולה ולזמביה. את היער חוצה נהר הקונגו העצום וכן הנהרות הקטנים יותר: נהר אוילה , נהר אובנגי ונהר צ'מבסי . הנהרות נשפכים לים באזור מפרץ גינאה, המהווה את הגבול המערבי של היער ונגמר ביובלים שוטפים.

באגן ישנו יער גשם טרופי משגשג וכן ביצות גדולות ויובלי נהרות. האקלים הוא טרופי-משווני וישנה לחות גבוהה. ישנם כמה שבטים החיים ביער לרבות שבטי הבנטו והפיגמים האפריקנים (Congo Pygmies). שבטים אלה ייסדו את ממלכת קונגו ששרדה עד למלחמת העולם הראשונה, אז הבלגים, צרפתים וכעבור זמן גם הפורטוגזים הקימו בה שליטה קולוניוציונית במהלך המאה ה-19. לאחר מכן האזור התפרק למספר מדינות שהבולטות שבהם הם הרפובליקה של קונגו (ששטחה 342,000 קמ"ר) והרפובליקה הדמוקרטית של קונגו (ששטחה 2,344,858 קמ"ר).

כיום האזור מחולק למדינות הבאות:
*אנגולה
*בורונדי
*קמרון
*הרפובליקה המרכז אפריקאית
*הרפובליקה הדמוקרטית של קונגו
*הרפובליקה של קונגו
*רואנדה
*דרום סודאן (לשעבר סודאן)
*טנזניה
*זמביה

## חיות וצמחים ביער
ביערות קונגו ישנה צמחייה טרופית עם עצים שונים בעלי גזעים עבים כמו הפיקוס וכן ישנם מספר דקלים וכן צמחים נמוכים יותר. באזורים שונים ישנן קרחות יער אליהן הולכים רבים מהמינים הגדולים ביער. ביערות ישנם פילי יערות, גורילות, שימפנזות, נמרים, תנינים כמו תנין היאור, תנין צר-חרטום והתנין הגמדי שהוא הקטן בתנינאים. ישנם גם עטלפי פרי ענקיים המקימים מושבות בביצות ומחפשים פירות שונים, עיטם קולני, אנומלוריים, סנאיים, חיפושית גוליית ועוד חרקים רבים כמו פשפשים, חגביים, פרפרים, עכבישי פרווניתיים גדולים, דינופידיים, חילזון אפריקאי טיגריסי, מרבי רגליים, נדלים, קלאוניים שונים, פנינייה מצויצת, פיטיים, רחבי-מקור, טנרק לוטרה ענק, שפן עצים, טוראקיים, עיט קסיני, נץ ארך-זנב, נץ שחור,ינשופיים, הליוטאיים,בברים אפריקנים,חטפיות פיה,סארוטרוניים ,אריצרוצרסיים,ניקטוריים,ארטרולפתיים, הרפליים,פרינוברצ'יים,מיקרוהיליים, דרבן עב-זנב אפריקני, היפרוליים, חדף משוריין, ארכף משובץ, פנגולין עצים, פנגולין ענק, קופי קולובוס וגנון וכן גלגויים, פוטו מצוי, פיתון מלכותי, פיתון סלעים אפריקני, חנק קלברי, עין-חתול חצי-טבעתי, תולעניים,אפרור אפריקני, עיט כתר, טווס קונגו, וליד הביצות עופות מים שונים. מבין הפרסתנים בולטים המינים:חזיר הסבך וחזיר נהרות, קובוס המים וקובוס המשקפיים, מינים רבים של צביונים, קרוב משפחתו הנדיר של הג'ירף - אוקאפי, בונגו, קודו הביצות, איילון המים, אנטילופת בייטס, חזיר יער ענק ותת-מין של תאו אפריקני - תאו היער.

ביערות ישנם מעט טורפים כמו אריות וצבועים, אך ישנם גם נמרים, לוטרה חסרת-טופר קונגולזית, חתול זהוב אפריקני, גחניים, נחשי ממבה,קוברה וביטיס וכן תנינים ודגי ענק בביצות.

## קישורים חיצוניים

* 

*
קטגוריה:אפריקה: גאוגרפיה
קונגו
בית הספר למקצועות התעופה

**בית הספר למקצועות התעופה (ביסמ"ת) 501** הוא יחידת ההדרכה להכשרת חיילים לשירות במערך התעופה של חיל האוויר ככבאים, פקידות מבצעים (פקמ"ציות), מפענחי תצלומי-אוויר (תצ"א), המודיעין, מש"קיות ניווט, ועוד. בית הספר ממוקם בבסיס חיל-האוויר עובדה (בח"א 10).

## היסטוריה
ממוזער|200px|שמאל|סמל בח"א 501 (בסיס חיל האוויר חפץ חיים) עד 1987 בתקופה שהתקיים בו בית הספר למקצועות התעופה

עד 1987 בית הספר היה ממוקם בבסיס חפץ חיים.

בשנת 1987 היחידה עברה לבסיס עובדה. עד נובמבר 2004 התקיימה בביסמ"ת מגמת קציני תעופה שעברה לבית הספר לקצינים של חיל האוויר. בבית הספר עוברים הדרכה כ–2200 חניכים בשנה, מתוכם כ–1500 חניכות עוברות טירונות בבית–הספר עצמו. בבית–הספר ישנן ארבע מגמות, שלוש מגמות מקצועיות: "ביטחון", "מבצעים ובקרה", "מודיעין" ומגמת "טירונות". כל מגמה מקצועית מופקדת על מספר קורסים. משך הזמן של מסלול בבית הספר משלושה שבועות, הקצר ביותר, ועד ארבעה חודשים הארוך ביותר.

בשנים 2022-2018 שימש מאיר בוחבוט כמפקד בית הספר.

בית הספר התרחב במהלך השנים, כאשר מרבית הקורסים בשיטת 'הכשרה במהלך העבודה' (OJT) עברו לביסמ"ת כדי לקבל מסגרת רצינית יותר.

בשנת 2007 מסלול הכש"מ (הכשרת המפקד) עבר לטייסת הדרכה החדשה שהוקמה בבסיס עובדה, והמשיך במתן שירותי הדרכה והכשרת מדריכים ומפקדים לכלל החיל.

ביולי 2020 הוקם בית הספר לבקרה אווירית ופיקוח טיסה בבח"א 10 וההכשרה לתפקידים: קציני בקרה אווירית, מש"קי בקרה אווירית, קציני פיקוח ופקחי טיסה עברה מביסמ"ת לבית הספר החדש.

באוגוסט 2021 נסגרת טייסת הדרכה בבסיס עובדה, והתאחדה לתוך ביסמ״ת.
עקב כך, נפתח גף חופ״ה (חקר ופיתוח הדרכה) ומסלול הכש״מ (הכשרת מפקדים להדרכה) מחדש ביחידה.

ביולי 2022, נקלטה בבית הספר מגמת הכשרות הקצונה שכוללת בתוכה את ההכשרות המתקדמות של קציני מערך התעופה והמנהלה של חיל האוויר.

בפברואר 2023, מסלול הכש״מ (הכשרות מפקדים) נקלטו למגמת הכשרות הקצונה. בעקבות שינוי ארגוני זה המגמה הפכה להיות מגמת הכשרות הקצונה והפיקוד.

ב־10 ביולי 2023, הוחלף סמל היחידה כחלק מהשינויים הארגוניים שהתרחשו ביחידה בשנים האחרונות יחד עם תיקוף חזון וייעוד יחידתיים.

## קישורים חיצוניים

* 
* 

## הערות שוליים

קטגוריה:יחידות חיל האוויר הישראלי
קטגוריה:תעופה צבאית: הכשרה ואימונים
קטגוריה:בסיסי הדרכה של צה"ל
קטגוריה:בסיס עובדה
תלמי ממפיטיס

**תלמי מֶמְפִיטֵיס** (ביוונית: **Πτολεμαῖος ὁ Μεμφίτης**; המאה ה-2 לפנה"ס) היה נסיך מצרי מבית תלמי. בנם של קלאופטרה השנייה, מלכת מצרים ושל תלמי השמיני. יש השוללים את קיומו ההיסטורי ומזהים אותו עם תלמי השביעי.

## קורות חיים
על פי ההערכות, תלמי נולד בסביבות שנת 144 לפנה"ס, או לכל המאוחר בשנת 142 לפנה"ס. אביו היה תלמי השמיני ("פיסקון"), בנם של תלמי החמישי וקלאופטרה הראשונה, ואמו הייתה קלאופטרה השנייה, שהייתה למעשה אחותו של תלמי השמיני. דיודורוס מציין שהוא נולד בעת שאביו הוכתר בעיר ממפיס כמלך מצרים, ולפיכך קרא לו אביו "ממפיטיס". אמנם הוא אינו נזכר במקורות הספרותיים העתיקים בשם "תלמי", אולם מרבית בני המלוכה משושלת בית תלמי נשאו שם זה. הוא גם מזוהה עם "תלמי", הנזכר בתבליטים על קירות מזרח ומערב בנאוס של מקדש אדפו, כבנם של תלמי השמיני וקלאופטרה השנייה.

בשנת 142 לפנה"ס, התברר שאמו אינה מסוגלת יותר להרות, ותלמי השמיני נישא לקלאופטרה השלישית, שהייתה בתה של קלאופטרה השנייה מנישואים קודמים. קלאופטרה השנייה עוררה מרד שהתבטא במהומות באלכסנדריה, במהלכן נשרף ארמון המלוכה ותלמי השמיני וקלאופטרה השלישית אולצו להימלט לקפריסין. לאחר מרד זה, קלאופטרה השנייה הכריזה על תלמי ממפיטיס, שהיה אז בערך בן 12, כמלך מצרים. מלחמת אזרחים איימה לקרוע את אלכסנדריה ממצרים, כשזה מול זה ניצבו תומכי תלמי השמיני ברחבי מצרים ותומכי קלאופטרה השנייה ובנה באלכסנדריה. כתובת הקדשה שנמצאה מאותה תקופה, מספרת על כך שתלמי ממפיטיס הקדיש לאפולו, ארטמיס ולטו, על שום היותו "אסיר תודה לה בת דודתו ואשת אבי המלכה קלאופטרה". לא ברור באיזו קלאופטרה מדובר, אולם נראה שתלמי ממפיטיס הכיר בה כמלכה עליונה. למרות שבאופן פורמלי הוא היה המלך.

תלמי השמיני לא ויתר, ובעורמה זימן את תלמי ממפיטיס אליו לקפריסין. כאשר ממפיטיס הגיע, הוא רצח אותו ושלח את איבריו בתוך תיבה לאמו, קלאופטרה השנייה, לכבוד יום הולדתה. המעשה המזעזע גרם לזעם בקרב תומכי קלאופטרה, שהחריבו ובזזו את פסליו ודיוקנאותיו של תלמי השמיני. בשנת 127 לפנה"ס עזבה קלאופטרה השנייה לסוריה ואפשרה לתלמי השמיני וקלאופטרה השלישית לחזור לאלכסנדריה. בשנת 124 לפנה"ס היא חזרה והציעה שלטון משותף שלה יחד עם אחיה/בעלה תלמי השמיני ואשתו/בתה קלאופטרה השלישית. שלטון זה התקיים עד מותו של תלמי השמיני בשנת 116 לפנה"ס.

## קישורים חיצוניים

* תלמי ממפיטיס באתר Ptolemaic Dynasty 

## הערות שוליים

ממפיטיס
קטגוריה:אישים שחיו במאה ה-2 לפנה"ס
פרידה שהם

**פרידה שהם** (נולדה ב-23 באפריל 1960) היא מעצבת תפאורה, תלבושות ומרצה ישראלית לתיאטרון.

## ביוגרפיה
[שמאל|250px|ממוזער|עבודתה ל"[אדם הוא אדם", תיאטרון החאן, 2015]]
שמאל|250px|ממוזער|מקט של ההצגה "גברים" בתיאטרון החאן
הוריה, ז'נט ודוד (ויקו) ברסי, בוגרי תנועת השומר הצעיר, עלו לישראל ממצרים. אביה עבד כמנהל סניף בנק דיסקונט ואמה הייתה מורה לצרפתית. פרידה שהם נולדה וגדלה בהרצליה, הצעירה מבין שתי בנות.

את שירותה הצבאי עשתה בנח"ל. למדה במגמה לעיצוב במה, החוג לתיאטרון, אוניברסיטת תל אביב (1985-1981). לפני תום לימודיה החלה לעבוד כמעצבת תיאטרון, התלמדה אצל המעצב משה שטרנפלד והייתה שותפתו לעיצובן של תריסר הצגות, לאחר מכן עיצבה עצמאית למעלה ממאה הפקות.

משנת 1985 היא עובדת כמעצבת במה ותלבושות בתיאטראות שונים. החל משנת 1995 מלמדת בכיתות הבימוי בסמינר הקיבוצים בנושאים עיצוב במה ודיאלוג במאי-מעצב.

בשנת 2003 הקימה את המגמה לעיצוב במה ע"ש משה שטרנפלד בבית הספר לאמנויות הבמה בסמינר הקיבוצים, ועמדה בראשה מאז ועד לשנת 2015. משנת 2004 היא המנהלת האמנותית של היידפארק אמנותי, פסטיבל תיאטרונטו.

שהם מרצה במסגרת סל תרבות שטראוס והשתלמויות מורים בנושא עבודתו של מעצב הבמה.

משנת 2012 ועד 2015 הייתה חברה בוועדה האמנותית של פסטיבל עכו, בניהולו של גיל אלון.

שהם זכתה בפרס על עיצוב התפאורה להצגה "הקץ של העץ" בפסטיבל חיפה להצגות ילדים בשנת 1996.

פרידה שהם הייתה נשואה עד לגירושיה בשנת 2009 לאריק שוהם, אדריכל במקצועו ולהם שתי בנות: גוני נגמבה, במאית תיאטרון, ומאיה שהם, אמנית רב-תחומית.

## תערוכות
* 2006 – תערוכה קבוצתית, עיצוב במה ישראלי, מגדל שלום תל אביב
* 2003 – "שאריות יקרות", תערוכת יחיד: מקטים, סקיצות ואביזרים, פסטיבל אישה

## רשימת הפקות

## ניהול אמנותי
* 2013 – היידפארק - כולנו ילדים של החיים
* 2012 – היידפארק - כולנו בסירה אחת
* 2011 – היידפארק - חותמים מחדש על מגילת העצמאות
* 2010 – היידפארק - כי גר היית
* 2009 – היידפארק - שברים פשוטים
* 2008 – היידפארק - מסיבת הבלתי מוזמנים
* 2007 – היידפארק - עבדות ושיעבוד
* 2006 – פסטיבל אישה חולון – בגוף ראשון נוכחת
* 2006 - היידפארק – "כלולות" – תיאטרונטו סוזן דלל
* 2005 – אישה השיא – פסטיבל אישה חולון
* 2005 – הייד פארק אומנותי בנושא עובדים זרים – תיאטרונטו והבימה
* 2004 – פרויקט נשים מנהיגות – פסטיבל אישה חולון
* 2004 – חומה ומחסום – תיאטרונטו הבימה

## לקריאה נוספת
* פרידה שהם, "לקחת את החופש הקיים בחלומות בלבד", **תיאטרון** 13, אוקטובר 2004, עמ' 16–18.

## קישורים חיצוניים

* פרידה שהם באתר תיאטרון חיפה
* פרידה שוהם באתר תיאטרון הבימה
* פרידה שוהם באתר הבמה
* פרידה שהם, תהליך יצירת עולם הבמה בעזרת סיפור בריאת העולם, באתר סל תרבות שטראוס
* 

קטגוריה:מעצבות ישראליות
קטגוריה:מעצבים ישראלים
קטגוריה:מעצבי במה ישראלים
קטגוריה:מעצבות במה ישראליות
קטגוריה:מעצבי תלבושות ישראלים
קטגוריה:מעצבות תלבושות ישראליות
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:סגל סמינר הקיבוצים
קטגוריה:חברי גרעיני נח"ל
קטגוריה:מעצבות אופנה ישראליות
קטגוריה:אישים ממוצא יהודי-מצרי
קטגוריה:ישראליות שנולדו ב-1960
קטגוריה:ישראלים שנולדו ב-1960
תולעני זנב ניאוטרופיים

**תולעני זנב ניאוטרופיים** (שם מדעי: Rhinatrematidae) היא משפחה של דו-חיים מסדרת חסרי רגליים. הם חיים בטבע ביערות הטרופיים של אמריקה הדרומית.

קבוצה זו נחשבת לאחת מהפרימיטיביות בסדרתה ובעלי מאפיינים החסרים למשפחות האחרות. הם בעלי זנב מגודל רוב ובעלי פה שאינו שקוע מתחת לגולגולת. התולענים מטילים את ביציהם בקרקע וממנו בוקע ראשן החי בשלוליות ובעל זימים חיצוניים העוזרים לו לנשום. הבוגרים חיים על קרקעית היער או בלחלוחית העלים.

## מיון
*משפחת **תולעני זנב ניאוטרופיים** (Rhinatrematidae)
**סוג *Epicrionops*
***מין *Epicrionops bicolor*
***מין *Epicrionops columbianus *
***מין *Epicrionops lativittatus*
***מין *Epicrionops marmoratus *
***מין *Epicrionops niger *
***מין *Epicrionops parkeri *
***מין *Epicrionops peruvianus *
***מין *Epicrionops petersi *
**סוג *Rhinatrema*
***מין *Rhinatrema bivittatum*
***מין *Rhinatrema ron*
***מין *Rhinatrema shiv*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1977
קטגוריה:טקסונים שתוארו בידי רונלד א. נוסבאום
קטגוריה:חסרי רגליים
החלטה 273 של העצרת הכללית של האו"ם

[250px|ממוזער|שמאל|מעמד הנפת [דגל ישראל בפתח מטה האומות המאוחדות על ידי משה שרת, כפי שהונצח על גבי שטר 20 ש"ח]]
**החלטה 273 של [[העצרת הכללית של האומות המאוחדות]]**, אשר התקבלה ב-11 במאי 1949, העניקה למדינת ישראל חברות באומות המאוחדות. בכך הפכה ישראל לחברה ה-59 באו"ם. 

ההחלטה התקבלה בעקבות אישור החלטה 69 של מועצת הביטחון של האו"ם ב-4 במרץ באותה השנה, אשר קבעה כי ישראל היא מדינה שוחרת שלום, והמליצה על צירופה לאומות המאוחדות. 

יום לאחר פרסום החלטה 273, הניפו שר החוץ משה שרת והשגריר הראשון של ישראל באו"ם אבא אבן את דגל ישראל בפתח מטה האומות המאוחדות בניו יורק. מעמד הנפת הדגל הונצח בחזית השטר של 20 שקלים חדשים מסדרה א', הנושא את דמותו של משה שרת.

## נוסח ההחלטה

## תוצאות ההצבעה
להחלטות העצרת הכללית נדרש רוב רגיל (מעל 50 אחוז מכלל הקולות), למעט "שאלות חשובות" שנדרש עבורן רוב של שני שלישים, בהן קבלת מדינות חדשות כחברות באו"ם.

החלטה 273 נידונה במהלך ישיבת המליאה ה-207 של העצרת הכללית, ועברה ברוב הנדרש של שני שלישים: 37 מדינות תומכות מול 12 מדינות מתנגדות ו-9 מדינות נמנעות. להלן פירוט המדינות המצביעות:
### בעד
אוסטרליה, אורוגוואי, איסלנד, אקוודור, ארגנטינה, ארצות הברית, בוליביה, ברית המועצות, גואטמלה, דרום אפריקה, האיטי, הולנד, הונדורס, הפיליפינים, הרפובליקה הדומיניקנית, הרפובליקה הסובייטית הסוציאליסטית האוקראינית, הרפובליקה הסובייטית הסוציאליסטית הבלארוסית, ונצואלה, יוגוסלביה, לוקסמבורג, ליבריה, מקסיקו, נורווגיה, ניו זילנד, ניקרגואה, סין, פולין, פנמה, פרגוואי, פרו, צ'ילה, צ'כוסלובקיה, צרפת, קובה, קולומביה, קוסטה ריקה, קנדה

### נגד
איראן, אפגניסטן, אתיופיה, בורמה, הודו, לבנון, מצרים, סוריה, עיראק, ערב הסעודית, פקיסטן, תימן
### נמנעות
אל סלוודור, בלגיה, ברזיל, דנמרק, הממלכה המאוחדת, טורקיה, יוון, סיאם, שוודיה

## הערות שוליים

273
קטגוריה:1949 בישראל
קטגוריה:ישראל: היסטוריה
קטגוריה:יחסי האו"ם–ישראל
קטגוריה:1949 בפוליטיקה
לנגרמן

**לנגרמן** הוא שם משפחה אשכנזי וגרמני.

קטגוריה:שמות משפחה אשכנזיים
קטגוריה:שמות משפחה גרמניים
מוזיאון ידידי ישראל

[250px|ממוזער|משלחת אמריקאית בראשות מזכיר המדינה [מייק פומפאו ושגריר ארצות הברית בישראל דייוויד פרידמן מבקרת במוזיאון, נובמבר 2020 (בעת מגפת הקורונה בישראל)]]
**מוזיאון ידידי ישראל** (באנגלית: **Friends Of Zion**) הוא מרכז מבקרים פרטי השוכן במרכז העיר ירושלים ברחוב ריבלין. המוזיאון מוקדש להוקרת העם היהודי ואלה שעמדו לצידו ותמכו ברעיון הציוני והקמת מדינת ישראל.
ממוזער|שלט המורה אל מוזיאון ידידי ישראל ברחוב בירושלים
## פעילות
המוזיאון פתח את שעריו לציבור בספטמבר 2015 והוא מוזיאון אינטראקטיבי, ראשון מסוגו בארץ. המוזיאון מציג ב-16 שפות. מאחורי הקמת המוזיאון עומד ארגון נוצרי אמריקאי בהנהגתו של הסופר והפעיל האוונגליסט ד"ר מייק אוונס. מימון המוזיאון מגיע מכ-7,000 תורמים ברחבי העולם.

המוזיאון מספר את סיפורי גבורת ידידי ישראל הלא יהודים לדורותיהם שסייעו ליהודים ותמכו בציונות ועמדו לצד היהודים לאורך ההיסטוריה עד הקמת מדינת ישראל למשל צ'רצ'יל, הארי טרומן, ג'ורג' בוש הכומר וחוקר התנ"ך.

המוזיאון משתרע על ארבע קומות, כאשר כל קומה מציגה תצוגה אחרת על ידידי ישראל לאורך ההיסטוריה, החל מהמאה ה-19, בימי המנדט הבריטי, השואה והקמת מדינת ישראל.

היו"ר הבינלאומי של המוזיאון היה נשיאה לשעבר של מדינת ישראל שמעון פרס. כראש חבר הנאמנים מכהן יוסי פלד, והוא מורכב ממספר חברים, בהם דן חלוץ, קובי אשרת ועוד.

## תערוכות
במוזיאון מיצגים המשלבים אלמנטים טכנולוגיים כגון תלת מימד, מסכי מגע, ומערכות אור קוליות. בעבודה על המיצגים השונים השתתפו למעלה מ-150 אמנים ישראלים.

במוזיאון מספר תערוכות, המרכיבות את המיצג הכולל הקרוי "הנני". במוזיאון ישנם שבעה מיצגים הרצים על פני תקופות שונות בהיסטוריה, החל מתקופת התנ"ך ועד הקמת מדינת ישראל. כל מיצג מציג מספר דמויות שונות שתמכו ביהודים והיו שותפים לחזון של בנימין זאב הרצל למדינת היהודים ואשר הניח את היסודות להקמת מדינת ישראל.

ככלל, מתארים מיצגי המוזיאון את תרומתם של ידידי ישראל דוגמת: נשיא ארצות הברית לשעבר הארי טרומן, ראש ממשלת בריטניה לשעבר וינסטון צ'רצ'יל, אורד וינגייט, וכן חסידי אומות העולם דוגמת אוסקר שינדלר, ראול ולנברג ומשפחת טן בום, אשר סיכנו את חייהם וחיי משפחותיהם, למען הצלת יהודים שנרדפו ברחבי העולם.

## פרס ידידי ישראל
המוזיאון מעניק מדי שנה את פרס ידידי ישראל לאלו שעמדו לצד העם היהודי ותמכו בהם לאורך השנים. מקבלי הפרס לפי שנים:
* 2015 – נשיא ארצות הברית לשעבר ג'ורג' ווקר בוש.
* 2016 – אלבר השני, נסיך מונקו
* 2017 – נשיאה לשעבר של בולגריה, רוסן פלבנלייב.
* 2018 – נשיא ארצות הברית לשעבר דונלד טראמפ.
* 2020:
** מלך בחריין, חמד בן עיסא אאל ח'ליפה.
** מלך מרוקו, מוחמד השישי.
** ראש ממשלת איחוד האמירויות הערביות, שייח' מוחמד בן ראשד אאל מכתום
** נסיך הכתר של ערב הסעודית, מוחמד בן סלמאן
** נשיא סרביה, אלכסנדר וויצ'יץ'
** נשיא רומניה, קלאוס יוהאניס
** נשיא פרגוואי, מריו אבדו בניטס
** נשיא צ'כיה, מילוש זמאן
** נשיא אוגנדה, יוורי מוסווני
** נשיא מלאווי, לזרוס צ'אקוורה
* 2023 - נשיא ליבריה, ג'ורג' ואה
בנוסף, בשנת 2016 פרסם מייסד המוזיאון, ד"ר מייק אוונס יחד עם האפיפיור פרנציסקוס הצהרה משותפת בגנות האלימות.

## קישורים חיצוניים

* 

* סיור וירטואלי במוזיאון
* דף המוזיאון באתר משרד התיירות
* 

## הערות שוליים

ידידי ישראל
ידידי ישראל
ידידי ישראל
מתודה

**מתודה** (מ-μέθοδος ביוונית עתיקה, קרי מֶת'וֹד'וֹס) פירושה שיטה, דרך סדורה לרכישת מידע ולחקירתו, ובמובנה הכללי - לביצוע תהליך כלשהו.

## הערות שוליים
אינגריד גוד

**אינגריד גוד** (בשוודית: **Ingrid Goude**; נולדה ב-26 במאי 1937) היא שחקנית ודוגמנית שוודית.

## ביוגרפיה
גוד נולדה במחוז יבלבורג. ב-1956 היא נבחרה למיס שוודיה, לסגנית שנייה למיס תבל וסגנית ראשונה למיס אירופה.

היא הוחתמה באולפני יוניברסל לצד מיס תבל באותה שנה, קרול מוריס. גוד שיחקה מזכירה בסרט "The big Beat" לצד ויליאם ריינולדס ובקומדייה "היה היה פעם סוס" לצד דיק מרטין. כמו כן, היא הופיעה במספר תוכניות טלוויזיה, בהן הסדרה "סטיב קניון" המבוססת על קומיקס.

היא נישאה ג'רום ק. אוהרבאך, ששימש כנשיא רשת חניות הכלבו "Ohrbach's", הם התגורר בבוורלי הילס, ב-1976 הם התגרשו, באותה שנה התחתנה בשנית, ב-1982 התגרשה ושנה לאחר מכן התחתנה בפעם השלישית עם איש העסקים והיורש פרדריק בי אינגרם.

## קישורים חיצוניים

קטגוריה:שחקניות קולנוע וטלוויזיה שוודיות
קטגוריה:דוגמניות שוודיות
קטגוריה:זוכות מיס שוודיה
קטגוריה:משתתפות בתחרות מיס תבל 1956
קטגוריה:משתתפות בתחרות מיס אירופה
קטגוריה:מהגרות משוודיה לארצות הברית
קטגוריה:שוודיות שנולדו ב-1937
קטגוריה:שוודים שנולדו ב-1937
אינדוטיפליים

**אינדוטיפליים** (שם מדעי: Indotyphlidae) היא משפחה של דו-חיים מסדרת חסרי רגליים. בני המשפחה, שבעבר היו חלק ממשפחת התולעניים, מכילים 7 סוגים. הם בעלי דמיון לתולעת במראם ובעלי עור חלק, גולגולת גדולה ועיניים זעירות מאוד.  

משפחה זו מצויה בטבע באפריקה, הודו ואיי סיישל. הם מתחפרים בינות לעלים ומחפשים טרף קטן. הם בוקעים מהביצים באדמות לחות והופכים ישר לבוגרים ללא שלב הראשן. עם זאת חלקם משריצים צאצאים חיים.

## מיון
במשפחה 7 סוגים ו-22 מינים:

## קישורים חיצוניים

קטגוריה:טקסונים שתוארו בידי סאבין רנו
קטגוריה:בעלי חיים שתוארו ב-1986
קטגוריה:ערכים שבהם תבנית בריטניקה אינה מתאימה
קטגוריה:חסרי רגליים
שרה וודוורד

**שרה וודוורד** (באנגלית: **Sarah Woodward**; נולדה ב-3 באפריל 1963) היא שחקנית אנגלייה.

## ביוגרפיה
וודוורד נולדה בלונדון. היא בתם של השחקן אדוארד וודוורד ואשתו הראשונה, השחקנית ונטיה בארט. יש לה שני אחים השחקנים טים וודוורד ופיטר וודוורד, ואחות אמילי וודוורד שהיא בתה של השחקנית מישל דוטריס.

וודוורד למדה משחק באקדמיה המלכותית לאמנות הדרמה (RADA) שם זכתה ב"מדליית זהב בנקרופט". אחרי סיום הלימודים הצטרפה ללהקה השייקספירית המלכותית (RSC) והופיעה איתם במחזה השייקספירי "ריצ'רד השלישי" יחד עם אנתוני שר, ובמחזה "הנרי החמישי" לצדו של קנת בראנה. ב-1993 חזרה לשחק שוב ב-RSC וגילמה את מירנדה במחזה "הסערה" בבימויו של סם מנדס. עם מנדס עבדה גם במחזה "London Assurance" יחד עם פול אדינגטון. במחזה "Kean" שיחקה לצידו של דרק ג'קובי, ובמחזה "Habeas Corpus" הופיעה יחד עם אימלדה סטונטון, ברנדה בלתין וג'ים ברודבנט. ב-1998 זכתה וודוורד בפרס אוליבייה להופעה הטובה ביותר בתפקיד משנה על תפקידה במחזה "טום וקלם" מאת סטיבן קראצ'ט . בשנת 2000 הייתה מועמדת לפרס טוני על הופעתה במחזה "הדבר האמיתי" מאת טום סטופארד בהפקת דונמאר ורהאוס.

## חיים אישיים
וודוורד נשואה לשחקן פטריק טומי. לבני הזוג יש שתי בנות והם חיים בלונדון.

## פילמוגרפיה

## תפקידים בתיאטרון

## קישורים חיצוניים

* שרה וודוורד ב-Spotlight Directory Page

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1963
קטגוריה:בריטים שנולדו ב-1963
פייר קונבר

**פייר קונבר** (בצרפתית: **Pierre Convert**; 27 ביוני 1922, סנט-אטיין-דו-בואה , מזרח צרפת – 12 ביולי 1944, מאיא , מזרח צרפת) היה חבר בתנועת ההתנגדות הצרפתית וחסיד אומות העולם מצרפת שנרצח על ידי הנאצים.

## קורות חיים
קונבר היה סטודנט לרפואה.

### פעילות להצלת יהודים במהלך מלחמת העולם השנייה
בקיץ 1942 נעצרו בני משפחת יעקובוביץ - שני הורים וחמשת ילדיהם, בהם פיליפ יעקובוביץ - באזור משטר וישי ונכלאו במחנה הריכוז וניסיו בעיר וניסיו (Vénissieux)  שבמזרח צרפת. משם יועדו לגירוש למחנה הריכוז דראנסי. פיליפ הצליח להינצל בטענה שהוא מתחת גיל 14, הגיל שמתחתיו בתקופה זו לא גורשו יהודים מאזור משטר וישי. פיליפ הצליח להשתחרר מהמחנה אך עדיין היה בסכנת גירוש כיוון שבמסמכי הזהות שלו זוהה בתור יהודי. מספר אחים של פיליפ השתחררו אך גם הם היו בסכנת גירוש.

פייר קונבר, שהכיר את משפחת יעקובוביץ עוד לפני המלחמה, היה פעיל בכוחות הפנים של צרפת (Forces françaises de l'intérieur) , ארגון מחתרת צרפתי משורות תנועת ההתנגדות הצרפתית. קונבר הנפיק מסמכי זהות מזויפים עבור בני המשפחה שהשתחררו, מסמכים בהם היה רשום שמו-שלו. הוא ביקש מאמו לסייע להם במזון, שיכן אותם בביתו ויידע אותם בכל עת שבה הייתה נוכחות חריגה של גרמנים באזור, כדי שיקפידו על מסתור וכך חייהם יינצלו.

ב-12 ביולי 1944 נעצר קונבר על ידי הגרמנים בשל פעילויותיו במחתרת, ונורה למוות.

## הנצחה והכרה
ב-2010 הכיר יד ושם בפייר קונבר בתור חסיד אומות העולם.

בשנת 2014 נקראה הכיכר שמול הבית בו נולד קונבר בסנט-אטיין-דו-בואה, "כיכר פייר קונבר".

## קישורים חיצוניים
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי הרזיסטאנס
קטגוריה:צרפתים במלחמת העולם השנייה
קטגוריה:חסידי אומות העולם שנרצחו
קטגוריה:צרפתים שנולדו ב-1922
קטגוריה:צרפתים שנפטרו ב-1944
הסופר קאפ הסובייטי

**הסופר קאפ הסובייטי** הוא שמו הנפוץ של **גביע העונה** (ברוסית: **Кубок сезона**) והוא היה מפעל כדורגל סובייטי המוכרע במשחק אחד, והפגיש בין אלופת ברית המועצות לבין מחזיקת הגביע הסובייטי.

אם האלופה הייתה גם מחזיקת הגביע, היא הייתה פוגשת במשחק את הקבוצה שהפסידה בגמר הגביע. המפעל נוסד בשנת 1977 ומאז נערך בכל שנה עד פירוקו בשנת 1989, כשבאופן מסורתי היה פותח את עונת הכדורגל במדינה.

הטורניר היה נערך בחסות העיתון "קומסומולסקאיה פראבדה" ולא נחשב לטורניר רשמי של ההתאחדות לכדורגל ולא היה נערך באופן סדיר בשל חוסר הפופולריות שלו. כך למשל, בשנת 1989 נערך המשחק האחרון בסוצ'י והתחרו בו שתי קבוצות אוקראיניות ("דנייפר דנייפרופטרובסק" ו"מטאליסט חרקוב") במשחק שצפו בו 1,500 צופים.

## משחקי הגמר

## סטטיסטיקה
### לפי מועדון

### לפי רפובליקה

## ראו גם
*הסופר קאפ הרוסי
*הסופר קאפ האוקראיני

סובייטי
קטגוריה:תחרויות כדורגל בברית המועצות
קטגוריה:תחרויות כדורגל לא פעילות
Wray 17-96

Wray 17-96 הוא כוכב בעל בהירות נראית גבוהה הממוקם בקבוצת הכוכבים עקרב, במרחק של 15,000 שנות אור (4,600 פארסק) מכדור הארץ. הוא משוער ככוכב משתנה כחול ובהיר (LBV).

Wray 17-96 בעל בהירות מוחלטת של 10.9- (בהירות חזקה פי 1.8 מיליון מהשמש), מה שעושה אותו לאחד הכוכבים בעלי עוצמת ההארה הגדולים ביותר הידועים לאנושות. סיווגו הספקטרלי מוזר, הוא מראה פליטה ובליעה לעיתים באותו הזמן.
Wray 17-96 בעל טמפרטורה של 13,000 קלווין ובהירות נראית של 13.
## קישורים חיצוניים
* 

קטגוריה:קבוצת הכוכבים עקרב
קטגוריה:משתנים כחולים ובהירים
ברבי הנסיכה רפונזל

**ברבי הנסיכה רפונזל** הוא סרט הנפשה משנת 2002 המבוסס על המעשייה "פעמונית" מאת האחים גרים.

## עלילה
ברבי מספרת סיפור לאחותה הקטנה קלי, שלא בטוחה בקשר ליכולות הציור שלה על רפונזל החיה כמשרתת של גוטל הרעה במקום מרוחק ביער וגדלה כל חייה במחשבה שגוטל הצילה אותה מנטישה בינקותה, למרות שזו חטפה אותה מהוריה.

רפונזל מתחברת עם דרקון וארנב, ומציירת ציורים של מקומות אליהם היא חולמת ללכת יום אחד כשתהייה חופשייה. גוטל אינה אוהבת תחביב זה של רפונזל וטוענת כי רפונזל אינה מעריכה את מה שהיא עושה עבורה, בסוף הסרט רפונזל מתאחדת עם הוריה האמיתיים וקלי, אחותה של ברבי, מרגישה ביטחון בקשר לכישרון הציור שלה.

## קול ודיבוב הדמויות

## קישורים חיצוניים

קטגוריה:סרטים אמריקאיים
קטגוריה:סרטי 2002
קטגוריה:סרטי ברבי
קטגוריה:סרטי אנימציה ממוחשבת
קטגוריה:פעמונית (מעשייה)
קטגוריה:סרטים המבוססים על בובות אופנה
קטגוריה:סרטים על דרקונים
דייגו קלימוביץ'

**דייגו פרננדו קלימוביץ**' (בספרדית: **Diego Fernando Klimowicz**, נולד ב-6 ביולי 1974 בקילמס שבארגנטינה) הוא כדורגלן עבר ארגנטינאי ששיחק לאורך הקריירה בעמדת החלוץ בקבוצות שונות בארגנטינה, בספרד ובגרמניה.

## קריירת מועדונים
קלימוביץ' החל בשנת 1993 את קריירת הבוגרים באינסטיטוטו דה קורדובה, ששיחקה אז בליגת המשנה הארגנטינאית. לקראת עונת 1996/97 נמכר קלימוביץ' למועדון הספרדי ראיו ואיקאנו, ששיחק אז בליגת העל הספרדית. בעונתו הראשונה במועדון הבקיע קלימוביץ' 11 שערים בליגה ושבעה שערים בגביע המלך שזיכו אותו בתואר מלך השערים של הגביע, אך ראיו ואיקאנו נשרה בתום עונה זו אל ליגת המשנה הספרדית. את עונת 1997/98 פתח קלימוביץ' בליגת המשנה עם ראיו ואיקאנו, אך בפגרת החורף חזר לליגה הבכירה כאשר עבר לריאל ואיאדוליד, שם הבקיע שלושה שערים עד לתום העונה, ונשאר בוויאדוליד עונה נוספת, בה הבקיע שער אחד בלבד. לקראת עונת 1999/00 חזר קלימוביץ' לארגנטינה כאשר חתם בלנוס, שם חזר להבקיע במספרים דו ספרתיים, 16 שערים בעונה הראשונה ו-17 שערים בעונה השנייה. את עונת 2001/02 החל קלימוביץ' בלנוס, והבקיע שמונה שערים עד לפגרת החורף, בה עבר לוולפסבורג מהבונדסליגה, והוסיף עוד עשרה שערים עד לתום העונה.

קלימוביץ' נשאר בוולפסבורג עוד חמש עונות מלאות, כאשר בעונת 2003/04 הבקיע 15 שערי ליגה ובעונת 2005/06 הבקיע 12 שערי ליגה. בתום עונת 2006/07, לאחר חמש עונות וחצי בוולפסבורג, בהן הבקיע קלימוביץ' 57 שערי ליגה ב-149 הופעות, וקבוצתו הייתה לרוב בחצי העליון של הטבלה, עזב קלימוביץ' את וולפסבורג, וחתם בבורוסיה דורטמונד. בעונתו הראשונה בדורטמונד הבקיע קלימוביץ' שישה שערי ליגה וארבעה שערים בגביע הגרמני, שבו הגיעה בורוסיה דורטמונד לגמר, והפסידה 2-1 לבאיירן מינכן בהארכה, כאשר קלימוביץ' נכנס כמחליף בדקה ה-71 במקומו של אלכסנדר פריי. את עונת 2008/09 החל קלימוביץ' בדורטמונד, אך לא הבקיע כלל בחצי העונה הראשון במשחקי הליגה, ובפגרת החורף עבר לבוכום, שם הבקיע ארבעה שערים בחצי השני של העונה, וסייע לקבוצה להינצל מירידה לבונדסליגה השנייה. בעונת 2009/10 קלימוביץ' נשאר בבוכום והבקיע ארבעה שערים עד לחודש מרץ 2010, בו הודיע על פרישה ממשחק פעיל בגין פציעה חוזרת בירך. בוכום נשרה לבונדסליגה השנייה בתום עונה זו. בדצמבר 2010 חזר קלימוביץ' מהפרישה וחתם על חוזה לעונה אחת באינסטיטוטו דה קורדובה, מועדון נעוריו, שם שיחק שמונה משחקים ופרש בשנית.

## קריירה בינלאומית
סבו של קלימוביץ' נולד בפולין לפני מלחמת העולם השנייה, בשטח שהיום שייך לאוקראינה. מסיבה זו, קלימוביץ' היה יכול לבחור אם לשחק בנבחרת פולין, נבחרת אוקראינה או לייצג את מולדתו בנבחרת ארגנטינה. בסופו של דבר, קלימוביץ' לא שיחק באף נבחרת לאומית.

## חיים אישיים
אחיו הצעיר של דייגו קלימוביץ', חאבייר קלימוביץ', הוא כדורגלן פעיל המשחק כשוער בקבוצת אמלק מליגת העל האקוודורית, ולזכותו שתי הופעות בנבחרת אקוודור.

## תארים
עם ראיו ואיקאנו:
* מלך השערים של גביע המלך: 1996/97

## קישורים חיצוניים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:קילמס: כדורגלנים
קטגוריה:כדורגלני אינסטיטוטו דה קורדובה
קטגוריה:כדורגלני ראיו ואייקאנו
קטגוריה:כדורגלני ריאל ואיאדוליד
קטגוריה:כדורגלני לנוס
קטגוריה:כדורגלני וולפסבורג
קטגוריה:כדורגלני בורוסיה דורטמונד
קטגוריה:כדורגלני בוכום
קטגוריה:ארגנטינאים שנולדו ב-1974
החלטה 69 של מועצת הביטחון של האו"ם

**החלטה 69 של [[מועצת הביטחון]] של [[האומות המאוחדות]]** היא החלטה של מועצת הביטחון של האו"ם, אשר אומצה בתאריך 4 במרץ 1949, המליצה לקבל את מדינת ישראל כחברה באו"ם. 

בעקבות הגשת המועמדות של ישראל לחברות באו"ם, קבעה מועצת הביטחון כי ישראל היא מדינה שוחרת שלום, והמליצה לעצרת הכללית של האומות המאוחדות להעניק לה חברות בארגון. המלצה זו מומשה כחודשיים מאוחר יותר, כאשר החליטה העצרת הכללית של האו"ם לקבל את ישראל כחברה באו"ם, בהחלטה 273 שהתקבלה ב-11 במאי 1949.

מלבד מצרים שהתנגדה להחלטה, והממלכה המאוחדת שנמנעה, הצביעו יתר חברות האו"ם בעד.

## קישורים חיצוניים
* [הנוסח המלא של ההחלטה](http://www.un.org/en/ga/search/view_doc.asp?symbol=S/RES/69(1949)), באנגלית ובצרפתית

69
קטגוריה:1949 בישראל
קטגוריה:ישראל: היסטוריה
69
69
69
אלכסנדרוני (פירושונים)

קטגוריה:שמות משפחה
קטגוריה:שמות משפחה המבוססים על השם אלכסנדר
NGC 7635

**NGC 7635** (נקראת גם **ערפילית הבועה**, **Sharpless 162**, ו-**Caldwell 11**) היא אזור H II, ערפילית פליטה בקבוצת הכוכבים קסיופאה. הערפילית שוכנת קרוב לצביר הכוכבים הפתוח M52. הערפילית התגלתה בשנת 1787 על ידי ויליאם הרשל.

הערפילית נוצרת על ידי רוח השמש של BD+60 2522, כוכב חם צעיר בעל בהירות נראית של 8.7 ומסה של 44 מסות שמש. הכוכב ממוקם במרכז הערפילית.

הערפילית ממוקמת ליד ענן גרעיני המכיל הרחבה של הערפילית כשהוא עצמו מושפע מהכוכב הצעיר החם, מה שגורם לו לזהור.

## תצפית
עם טלסקופ של 10 אינץ' (250 מ"מ) הערפילית תיראה עמומה עם הילה מסביב לכוכב. עם טלסקופ של 16-18 אינץ' (460 מ"מ) אפשר להבחין שהערפילית העמומה אינה סדורה.

## קישורים חיצוניים

* 

קטגוריה:קבוצת הכוכבים קסיופאה
קטגוריה:ערפיליות פליטה
קטגוריה:הקטלוג הכללי החדש
BD+60 2522

**BD+60 2522** הוא כוכב בהיר, חם וצעיר בעל סיווג ספקטרלי O6.5III, בעל בהירות נראית של 8.67 ומסה של 44 מסות שמש בקבוצת הכוכבים קסיופאה. הכוכב שוכן במרכז הערפילית NGC 7635 שנוצרה מרוח השמש שלו.

הסיווג המוחלט של הכוכב אינו קבוע, עם מספר תופעות מוזרות וחוסר עקביות בין מראהו של הכוכב עצמו והשפעותיו על הערפילית, אך הוא ככל הנראה ענק כחול בעל בהירות נראית גבוהה וטמפרטורה הנעה בסביבות 37,500 קלווין.

## קישורים חיצוניים
* 

## הערות שוליים

קטגוריה:קבוצת הכוכבים קסיופאה
קטגוריה:ענקים מסוג O